દાહોદ|ગુજરાત જાહેર સેવા આયોગ, અમદાવાદ, દ્રારા પ્રસિધ્ધ કરવામાં આવેલ જાહેરાત ક્રમાંકઃ૪૦/૨૦૧૮-૧૯ અન્વયે ગુજરાત વહીવટી સેવા વર્ગ-૧, ગુજરાત મુલ્કી સેવા વર્ગ-૧ અને ૨ તથા નગરપાલિકા મુખ્ય અધિકારી વર્ગ-૨ ની જગ્યાઓ પર ભરતી કરવા માટેની પ્રાથમિક પરિક્ષા તા. ૨૧/૧૦/૨૦૧૮ ના રોજ જિલ્લાના દાહોદ અને લીમખેડા તાલુકામાં આવેલ કુલ ૨૭ પરીક્ષા કેન્દ્રો ખાતે યોજાનાર છે. આ પરીક્ષાનું સંચાલન સરળતાથી થાય અને વિધાર્થીઓ નિર્ભયપણે પરીક્ષા આપી શકે., ગેરરીતી અટકી શકે ઉપરાંત પરીક્ષાના સમય દરમ્યાન કાયદો અને વ્યવસ્થા યોગ્ય રીતે જળવાઇ રહે તે માટે જાહેર હિતમાં જે તે પરીક્ષા સ્થળોની આજુબાજુના વિસ્તારોમાં પરીક્ષાના સ્થળની ૨૦૦ મીટર સુધીના વિસ્તારમાં બિનઅધિકૃત વ્યકિતએ પરીક્ષા દરમ્યાન તથા પરીક્ષાના સમયથી એક કલાક પહેલા અને પરીક્ષા પુરી થયા પછીના એક કલાક સુધી આવ-જા ઉપર પ્રતિબંધ સાથે પરીક્ષા દરમ્યાન ઝેરોક્ષ સેન્ટરના સંચાલકો દ્રારા ઝેરોક્ષ મશીનનો દૂર ઉપયોગ રોકવાના હેતુસર દાહોદ, અધિક જિલ્લા મેજીસ્ટ્રેટ એમ.બી.ચૌધરીએ પ્રતિબંધિત હુકમો ફરમાવ્યા છે.